**Genette Klyve Våge** (født 14. august 1997) er en norsk tidligere motocrossutøver. Våge fikk sin første motocrossykkel da hun var 5 år, og kjørte motocross fra 2003 til hun la opp i 2018.

Som aktiv utøver representerte hun Bybergsanden Motocross Klubb. Våge ble norgesmester og lå som nr. 5 på verdensrakingen på kvinnesiden[*når?*]. Hun var også på landslaget. Hun er utdannet som dataingeniør ved Universitetet i Stavanger.

Motorsportkarriere
------------------

Genette 2010, NTG Bærum
Genette Våge, Norgesmester 2015
Pål Anders Ullevålsæter og Genette Våge på Motorsport Gala 2015
Hun er født og oppvokst i Stavanger, Norge. I 2009, da Genette Våge var tolv år gammel, ble hun prosjektelev på Norges Toppidrettsgymnas (NTG). Som veileder på NTG hadde hun Roy Snellingen, som den gang var sportssjef for motocrosslinjen i Bærum. Hun pendlet mellom skolegang på Hinna ungdomsskole og NTG i Bærum.

Da hun ble gammel nok fikk hun plass på det norske juniorlandslaget i motocross. Senere fikk hun plass på landslaget, med Kenneth Gundersen som landslagstrener.

I en alder av 13 år, hvor en har lov til å reise utenlands og konkurrere, deltok Våge i europamesterskapet og ADAC (Det tyske mesterskapet). Hun kjørte i 85cc-klassen sammen med guttene, noe som svært få jenter før henne har gjort.

I 2011 ble hun den første skandinaviske motocrossutøveren som klarte å kvalifisere seg til finalen i AMA Nationals Loretta Lynn's, i klassen 13-15 år, 75cc - 105cc. Her endte hun opp med en 9.-plass totalt. Året etter, i 2012, kvalifiserte hun seg igjen og endte på en 12.-plass.

I 2011 ble hun første jente i en gutteklasse i NM-sammenheng som tok en tredjeplass i klassen MX85 under den andre NM-runden i motocross.[]

I 2012 hadde Våge akkurat fylt 15 år da hun deltok i sin første verdensmesterskapsrunde og kjørte inn til en 20.-plass i VM i Tyskland.

I 2013 begynte Våge på Gand videregående skole i Sandnes, og samme år debuterte hun i verdenscupen. På grunn av skade fikk hun ikke fullført hele sesongen.

I 2014 ble Våge norgesmester i motocross for damer og tok sølv i det svenske motocrossmesterskapet. I november 2014 ble hun også kåret til Norges beste kvinnelige motorsportutøver av Norges Motorsportforbund.

Sesongen 2015 kjørte hun inn til en 5.-plass i verdensmesterskapet, ble norgesmester og tok sølv i det svenske mesterskapet. Høsten 2015 ble hun tildelt tre priser under motorsportgallaen: «Årets kvinnelige motorsportsutøver», «Årets motorsykkelutøver» og «Årets motorsportsutøver».[]

Som første kvinnelige motocrossutøver fikk Genette Våge stipend på Olympiatoppen, etter Pål Anders Ullevålseter og Ailo Gaup.[]

I første VM-runden i Doha, Qatar 2016 pådro hun seg en håndleddskade som kostet henne hele sesongen. Skaden førte etter hvert til at hun måtte slutte helt som toppidrettsutøver. Høsten 2016 fikk hun tildelt «Christian Rolid Flatens minnepris» på Motorsportgallaen.[]

Deltagelse i realityshow
------------------------

I 2021 var Våge deltager i tolvte sesong av *Mesternes Mester*. Vinteren 2021 var hun også med i en ny sesong av gameshowet *Fangene på fortet.*

Resultater
----------

I 2011 ble Våge første skandinaviske utøver som kvalifiserte seg til finalen i AMA Nationals Loretta Lynn's. I finalen kjørte hun inn til en niendeplass.

Hun klarte å kvalifisere seg til å kjøre én runde i europamesterskapet i gutteklassen. 

#### 2012

| År | Konkurranse | Medalje |
| --- | --- | --- |
| 2012 | NM i motocross |  Sølv |

AMA Nationales Loretta Lynn's - 12.-plass i finalen

#### 2013

| År | Konkurranse | Medalje |
| --- | --- | --- |
| 2013 | NM i motocross |  Sølv |

#### 2014

| År | Konkurranse | Medalje |
| --- | --- | --- |
| 2014 | NM i motocross |  Gull |
| 2014 | Sverigemesterskapet i motocross |  Sølv |

* 12.-plass i verdensmesterskapet
* Vinner av «Årets kvinnelige motosportsutøver» 2014

#### 2015

| År | Konkurranse | Medalje |
| --- | --- | --- |
| 2015 | NM i motocross |  Gull |
| 2015 | Sverigemesterskapet i motocross |  Sølv |

* 5.-plass i VM i motocross for kvinner 2015

* Kåret til «Årets kvinnelige motorsportsutøver» på Idrettsgallaen 2015
* Kåret til «Årets motorsykkelutøver» 2015
* Kåret til «Årets motorsportsutøver» 2015

#### 2016

* Tildelt «Christian Rolid Flatens minnepris 2016» under Motorsportgallaen 2016

Referanser
----------

1. 1 2 3 4  Jan-Erik Larsen (28. desember 2013). «Vil bli v-mester i 2016 - Motocross 16-åring med hårete mål». *Stavanger Aftenblad* **(norsk)**: 31 - Seksjon: Sport - Del: 1.
2. 1 2  Øystein Ellingsen (19. november 2014). «Genette (17) vil bli verdensmester i motocross.» **(norsk)**. NRK. Besøkt 19. november 2014. «Stavangerjenta er Norges beste kvinnelige motorsportutøver, og hun bor mer enn halve året i utlandet for å få optimale treningsforhold»
3. 1 2 3  «Genette.no» **(norsk)**. Genette811. 11. januar 2022. Besøkt 11. januar 2022. «I dag tar hun en bachelor grad innenfor software engineering ved Universitetet i Stavanger.»
4. ↑  «Siste VM-runde i Teutschenthal». *Norges Motorsportforbund* **(norsk)**. 24.09.2012.
5. ↑  «Tok sølv i Det svenske motocrossmesterskapet». *Stavanger Aftenblad* **(norsk)**: 37 - Seksjon: Sport - Del: 1. 24. september 2014.
6. ↑  «Genette Våge norsk mester i motocross». *Stavanger Aftenblad* **(norsk)**: 21 - Seksjon: Sport - Del: 1. 9. august 2014.
7. ↑  AS, TV 2. «Genette Våge om skadeøyblikket som endte karrieren: - Urettferdig og feigt». *TV 2* **(norsk)**. Besøkt 8. januar 2021.
8. ↑  AS, TV 2 (12. november 2021). «Disse kjendisene blir å se i «Fangene på fortet»: - Skummelt og vått». *TV 2* **(norsk)**. Besøkt 22. november 2021.
9. 1 2 3 4  «Genette Våge tok storeslem under lørdagens galla! • Norges Motorsportforbund». *Norges Motorsportforbund*. 2. november 2015. Arkivert fra originalen 8. august 2022. Besøkt 8. januar 2021. «Motocrossfører Genette Våge ble kåret til "Årets kvinnelige utøver" og "Årets motorsykkelutøver" i skarp konkurranse med eliten i norsk motorsport. Hun vant dessuten kveldens gjeveste pris, og ble kåret "Årets Motorsportutøver. Det er første gang en kvinne får prisen som årets utøver. I år rakk Genette fra Sandnes å sikre seg 5. plassen i kvinnenes VM i Motocross før hun fylte 18, og etter attenårsdagen kronet hun en fantastisk sesong med gull i NM og sølvmedalje i det svenske mesterskapet. Hun er den første av Norges kvinnelige motocrossførere som har hevdet seg i verdenstoppen, og hennes prestasjoner i år var historiske.»

Eksterne lenker
---------------

* (en) Offisielt nettsted Rediger på Wikidata

* (en) Genette Våge – kategori av bilder, video eller lyd på Commons Rediger på Wikidata
* (en) Genette Våge på Internet Movie Database Rediger på Wikidata

| * v
* d
* r
*Mesternes Mester* 2021 |
| --- |
| Sted | 
* Arendal

 |
| Programleder | 
* Dag Erik Pedersen

 |
| Deltakere | 
* Aksel Lund Svindal (1)
* Håvard Tvedten (2)
* Magnus Midtbø (3)
* Anne Margrethe Hausken (4)
* Synnøve Solemdal (5)
* Linda Medalen (7)
* Johann Olav Koss (6)
* Cecilie Leganger (8)
* Genette Våge (9)
* Øystein Pettersen (10)

 |